Mario Burke

Mario Burke (født 18. mars 1997 i Bridgetown) er en barbadisk friidrettsutøver som konkurrerer i sprintløp. Han fikk bronse på 100 meter i junior-VM i friidrett 2016, og ble barbadisk mester på 100 meter i 2017.

Idrettskarriere 
Burke deltok i deltok i Junior-CAC-mesterskapet i friidrett 2012 (Central American and Caribbean Junior Championships), der han stilte i U18-klassen. Her kom han på sjuendeplass på 100 meter, med 10,87 sekunder, men på 200 meter ble han slått ut i innledningsheatet. Babados fikk sølv på 4 x 400 meter stafett, med Burke på laget.

Under CARIFTA Games 2013 vant han 100 meter i U17-klassen, og han fikk sølv på 200 meter, bak Martin Manely fra Jamaica. I tillegg fikk han sølv på både 4 x 100 meter og 4 x 400 meter stafett. Han deltok også i ungdoms-VM i friidrett 2013, der han satte personlig rekord på 100 meter i semifinalen med 10,49, og endte på femteplass i finalen med 10,51 sekunder. 

Han deltok i U20-klassen under CARIFTA Games 2015, der han vant både 100 og 200 meter. Samme år deltok han i IAAF World Relays 2015, der Barbados satte ny nasjonal rekord på 4 x 100 meter både i innledningsheatet (38,85) og i B-finalen (38,70), der de kom på andreplass. Under Panamerikanske leker 2015 senket de den ytterligere til 38,65 i semifinalen, og kom på femteplass i finalen. 

Han fikk to medaljer under CARIFTA Games 2016, der han deltok i U20-klassen. Individuelt fikk han sølv på 100 meter, bak Nigel Ellis, og Barbados fikk bronse på 4 x 100 meter stafett. I Junior-VM i friidrett 2016 i Bydgoszcz fikk han bronse på 100 meter med tiden 10,26, bak Noah Lyles og Filippo Tortu.

I juni 2017 vant han 100 meter under det barbadiske mesterskapet i friidrett, og han deltar på 100 meter i VM i friidrett 2017.

Han deltok på 100 meter under VM i friidrett 2019 der han ble slått ut i forsøksheat. 

I 2021 representerte han landet sitt under Sommer-OL 2020 i Tokyo på 100 meter der han ble utslått i førsøksheatet.

Referanser

Eksterne lenker 
 
  Profil hos All-Athletics 

Barbadiske sprintere
Barbadiske mestere
Deltakere for Barbados under VM i friidrett 2017
Fødsler i 1997
Deltakere for Barbados under VM i friidrett 2019
Deltakere for Barbados under Sommer-OL 2020
Friidrettsutøvere under Sommer-OL 2020
Deltakere for Barbados under VM i friidrett innendørs 2022
Deltakere for Barbados under Panamerikanske leker 2019
Friidrettsutøvere under Panamerikanske leker 2019